เป็นรอยจ้ำสีแดงที่ขาทั้งสองข้างเยอะมากดลยค่ะที่แขนก็มีนิดหน่อยไม่มีอาการเจ็บตอนแรกคิดว่ารอยขาแตกแต่ไม่ใช่อ่ะค่ะพยายามบีบนวดเพื่อหวังว่าจะหายแต่ก็เหมือนเดิมเยอะจนน่าเกลียดทุกวันนี้ใส่แต่กางเกงขายาวค่ะลำบากมากเดินไปไหนก็มีแต่คนมองแต่พอเวลาบีบกดมันก้อหายละก็เป็นใหม่เหมือนรอยเลือดคั่งอะค่ะบางคนบอกมีปัญหาเกี่ยวกับหลอดเลือดหรือเปล่าแต่ไม่กล้าไปหาค่ะพอจะแนะนำยาหรือวิธีรักษาให้หายไหมคะเป็นมา2-3ปีแล้วค่ะ
สวัสดีครับ อาการฟกช้ำ หรือ มีจ้ำสีแดง ที่กระจายลุกลาม อาจเกิดจาก ภาวะเกล็ดเลือดต่ำ การแข็งตัวของเลือดผิดปกติ เส้นเลือดอักเสบ ภาวะแทรกซ้อนจากโรคตับ ซึ่งล้วนแล้วแต่เป็นความผิดปกติในหลอดเลือด หรือ อาจเกิดจากโรคแพ้ภูมิตัวเอง ก็เป็นได้ครับเนื่องจากโรคมีแนวโน้มจะแพร่กระจายหลายแห่งและเป็นมานานหลายปีแล้ว แสดงว่าโรคน่าจะในระบบเลือดได้หลายโรค จึงแนะนำว่าควรพบแพทย์อายุรกรรมเพื่อทำการตรวจรักษาดีกว่าครับ เพราะแต่ละโรคนั้นมีแนวทางรักษาต่างกัน และหากปล่อยทิ้งไว้ อาการอาจจะยิ่งแย่ลง หรือ รักษาได้ยากครับขอแนะนำว่าไม่มีความจำเป็นต้องกลัวแพทย์ครับ เพราะแพทย์ทุกท่านมีแต่ความปรารถนาดีที่จะรักษา เราจึงควรเอาเรื่องสุขภาพของเราเป็นหลักสำคัญ เพราะสุขภาพดีเป็นสิ่งมีค่า ที่หาซื้อไม่ได้ครับ